Komisijos reglamentas (EB) Nr. 396/96
1996 m. kovo 4 d.
iš dalies keičiantis Reglamentą (EB) Nr. 2019/94 dėl Jungtinių Amerikos Valstijų kukurūzų krakmolo gamybos liekanų importo
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimas, padarytais Reglamentu (EB) Nr. 1863/95 [2], ypač į jo 9 straipsnio 2 dalį,
kadangi 1996 m. vasario 26 d. Komisijos reglamento (EB) Nr. 344/96, iš dalies keičiančio Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl bendrojo muitų tarifo [3], 23 straipsnyje įterpiama papildoma pastaba, apibrėžianti tam tikrus importui į Bendriją tinkamus mišinius, kuriems netaikomi muito mokesčiai; kadangi tam tikslui 2309 antraštėje buvo sukurta speciali subpozicija;
kadangi Komisijos reglamentas (EB) Nr. 2019/94 [4] nustato specialias taisykles siekiant garantuoti, kad importuojamas produktas atitiktų sutartą muitų kodą; kadangi dabar atitinkamas produktas klasifikuojamas pagal naujoje Reglamentu (EB) Nr. 344/96 nustatytoje subpozicijoje; kadangi todėl reikia iš dalies pakeisti Reglamentą (EB) Nr. 2019/94; kadangi šio pakeitimo poveikis neturi pakenkti pilnam licencijų, išduotų iki šio produktą apibrėžiančio reglamento įsigaliojimo, veiksmingumui;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2019/94 iš dalies keičiamas taip:
1. 1 straipsnio 1 dalyje ir 2 straipsnyje nurodytas KN kodas "23031019" pakeičiamas kodu "23099020".
2. Priede Amerikos pramonės išduotas "Atitikties sertifikatas" keičiamas šio dokumento priede pateiktu dokumentu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1994 m. rugsėjo 8 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. kovo 4 d.